Abdulhay al-Bagʻdxazarqandiy. Abdulhay ibn Abdulloh ibn Muso ibn al-Husayn… as-Salomiy al-Bag‘dxazarqandiy (Abu Ruh) — hofiz bo‘lgan. Uning padari buzrukvori doimo shunday der edi: „O‘g‘limni al-Bag‘dxazarqandiy deyishlarining boisi shuki, uning otasi — Bag‘dodiy (bag‘dodlik), onasi — Xazariya (xazariyalik) bo‘lib, o‘zi esa Samarqandda tug‘ilgan“. U padari aytgan hadislarni tinglagan. Abdulhay al-Bagʻdxazarqandiy hijriy 421-yil safar oyining 9-sanasi Nasafda vafot etgan va ertasi kuni Keshdagi mozorga dafn qilingan.